Sklicevanje

# Opombe o uporabi funkcije Bluetooth

- V nekaterih državah ali regijah je lahko uporaba funkcije Bluetooth omejena z lokalnimi predpisi.

- Funkcija Bluetooth pri nekaterih napravah morda ne bo delovala, kar je odvisno od proizvajalca ali različice programske opreme, ki jo uporablja proizvajalec. Pred nakupom preverite sistemske zahteve naprave Bluetooth.

Pri nekaterih napravah Bluetooth je pred vzpostavitvijo povezave z drugo napravo potrebna avtentikacija (seznanitev). Avtentikacijo izvedite pred vzpostavitvijo povezave s to napravo.

- Naprave Bluetooth delujejo v pasu 2,4 GHz, ki ga uporabljajo različne naprave. Naprave Bluetooth s pomočjo tehnologije čim bolj zmanjšajo radijske motnje, ki jih povzročajo druge naprave, ki uporabljajo enak frekvenčni pas. Vendar pa lahko radijske motnje kljub temu upočasnijo hitrost prenosa podatkov, zmanjšajo doseg komunikacije ali privedejo do napake v komunikaciji.

- Hitrost prenosa podatkov in obseg komunikacije se lahko razlikujeta glede na naslednje pogoje:

- Razdalja med napravami

- Prisotnost ovir med napravami

- Okolica (zidovi itd.)

- Konfiguracija naprav

- Programska oprema v rabi

- Stanje signala

- V nekaterih stanjih signala je lahko komunikacija neuspešna.

- Če sta omogočeni obe funkciji, funkcija Bluetooth in funkcija 2,4 GHz Wi-Fi, lahko to privede do motenj. Motnje lahko upočasnijo hitrost prenosa podatkov ali povzročijo druge težave.

- Večje datoteke se lahko med neprekinjenim prenosom občasno poškodujejo zaradi omejitev standarda Bluetooth ali zaradi stanja signala.

- Povezava več naprav Bluetooth s tabličnim računalnikom lahko povzroči prezasedenost kanalov, kar lahko privede do slabšega delovanja naprave. To je pri tehnologiji Bluetooth normalno in ne pomeni okvare.

- Videoposnetki in zvočni posnetki morda ne bodo sinhronizirani, če videoposnetke predvajate na tabličnem računalniku z zvočnim izhodom iz povezane naprave Bluetooth. To se pri tehnologiji Bluetooth dogaja pogosto in ne pomeni okvare.

- Vse naprave Bluetooth morajo biti certificirane po postopkih, ki jih določa Bluetooth SIG, s čimer se zagotovi, da izpolnjujejo zahteve standarda Bluetooth. Četudi so zahteve standarda Bluetooth izpolnjene, se lahko postopki delovanja razlikujejo ali morda podatkov ne boste mogli prenesti, kar je odvisno od značilnosti in specifikacij posamezne naprave.

- Medtem ko se izvaja aplikacija, kot npr. igre, izhodnega zvoka ni mogoče preklopiti med zvočno napravo Bluetooth in vgrajenim zvočnikom, ko vzpostavite povezavo ali prekličete povezavo z napravo. Če se to zgodi, zaprite aplikacijo in ponovno zaženite napravo. Tej težavi se lahko izognete tako, da zvok preklopite pred zagonom aplikacije.

- Pri zvoku iz aplikacij, kot so igre, lahko prihaja do zakasnitev, ko se sliši iz zvočnih naprav Bluetooth, ki so povezane s tabličnim računalnikom. Če se to zgodi, za poslušanje zvoka nastavite izhod zvoka iz vgrajenega zvočnika ali povežite zvočno napravo z vhodom za slušalke na tabličnem računalniku.

- Če boste zvočno napravo Bluetooth, ki je povezana s tabličnim računalnikom, med izvajanjem aplikacije, kot so igre, izklopili, aplikacija morda ne bo več pravilno delovala. Če se to zgodi, zaprite aplikacijo in ponovno zaženite tablični računalnik.

## Varnost Bluetooth

Brezžična tehnologija Bluetooth je opremljena s funkcijo za avtentikacijo, s katero lahko določite, s kom želite komunicirati. S funkcijo za avtentikacijo lahko vsem anonimnim napravam Bluetooth preprečite dostop do vašega tabličnega računalnika. Ko dve napravi Bluetooth prvič komunicirata, morate določiti skupni ključ (geslo, potrebno za avtentikacijo), da lahko registrirate obe napravi. Ko je naprava registrirana, ni treba ponovno vnesti ključa.
Druge naprave Bluetooth bodo lahko vaš tablični računalnik zaznale samo, če nastavitve dovoljujejo, da ga takšne naprave zaznajo. Nastavite lahko tudi, kako dolgo je mogoče tablični računalnik zaznati in ali je po vzpostavitvi povezave dovoljen sprejem.
Povezana tema
Specifikacije