Opravilo

# Varnostno kopiranje podatkov na vašem tabličnem računalniku

Podatke s tabličnega računalnika skopirajte in jih shranite na drugo napravo za shranjevanje (varnostne kopije). Med uporabo tabličnega računalnika se bodo na njem nakopičili različni podatki, kot so posnetki, prenesena glasba in video vsebina. Če nastanejo s tabličnim računalnikom nepričakovane težave, se lahko ti podatki poškodujejo ali izgubijo. Kot preventivni ukrep za primer takšnih težav redno ustvarjajte varnostne kopije, da boste lahko pomembne podatke ponovno obnovili.
Opomba

- Nekaterih podatkov na tabličnem računalniku ni mogoče varnostno kopirati.

- Nekatere nastavitve in aplikacije morda ne podpirajo nobene metode za varnostno kopiranje. Podatke si zapišite v pisni obliki in jih hranite na varnem.

## Podatki, za katere lahko ustvarite varnostne kopije

S tabličnim računalnikom lahko kopirate in shranite naslednje podatke za varnostne kopije.

- Glasbene/filmske/e-knjižne datoteke brez zaščite avtorskih pravic

- Slike/slike za ozadje

Podatki se shranijo v naslednjih mapah.

- Glasbene datoteke: \Music

- Datoteke slik za ozadje: \Pictures

- Filmske datoteke: \Movies

- Slikovne datoteke: \DCIM

## Varnostno kopiranje podatkov (kopiranje)

Uporabite aplikacijo [File transfer], da podatke shranite na komercialno dostopni pomnilniški karticiSD.

1. Dotaknite se [ Apps & Widgets], nato še [ File transfer], da zaženete aplikacijo [File transfer].

1. Vstavite pomnilniško kartico SD v režo za pomnilniško kartico SD.

1. Izberite datoteko/mapo, ki jo želite skopirati iz tabličnega računalnika.

1. Dotaknite se .

Mapa, imenovana »\transferred«, je ustvarjena na pomnilniški kartici SD in podatki se skopirajo v to mapo.
Opomba

- Ker so video vsebine, kupljene v Video Unlimited*1 avtorsko zaščitene, zanje ni mogoče ustvariti varnostnih kopij na zgoraj opisani način. Skopirajte jih na računalnik s pomočjo programske opreme »Media Go«. Tukaj lahko izveste več o aplikaciji Media Go.

http://mediago.sony.com/enu/introduction/

*1 Video Unlimited je video storitev, na voljo v omrežju Sony Entertainment Network.
Povezana tema
Preverjanje nezasedenega prostora
Uvoz/izvoz vsebin iz pomnilniške kartice SD