Sklicevanje

# Opombe o zaslonu

- Tablični računalnik uporablja kapacitiven zaslon na dotik. Zaslona se dotaknite neposredno s konico prstov. Zaslona se ne dotikajte z ostrimi predmeti, kot so igle, pisala ali nohti. Zaslona na dotik ne morete upravljati s peresom.

- Če se zaslona na dotik dotaknete z orokavičenimi prsti, zaslon na dotik morda ne bo deloval pravilno oz. sploh ne bo deloval.

- Tabličnega računalnika ne upravljajte tako, da se s predmeti dotikate zaslona na dotik.

- Če se boste zaslona na dotik dotaknili s čimerkoli drugim kot s konico prsta, se morda ne bo pravilno odzval.

- Zaslona na dotik ne postavljajte v bližino drugih električnih naprav. Elektrostatična razelektritev lahko povzroči okvare zaslona na dotik.

- Če so na zaslonu kapljice vode ali se ga dotikate z mokrimi konicami prstov, se zaslon morda ne bo odzval pravilno.

- Zaslona na dotik ne postavljajte na vlažna mesta. Zaslon na dotik se lahko v vlažnih pogojih ali ko je izpostavljen vodi okvari.

## Opombe o zaslonu LCD

- Zaslona LCD ne puščajte na soncu. Pazite, da zastrete neposredno sončno svetlobo, če tablični računalnik uporabljate v bližini okna.

- Če tablični računalnik uporabljate v nizkih temperaturah, se lahko na zaslonu LCD prikaže nepopolna slika. To ne pomeni, da je prišlo do okvare. Zaslon se bo vrnil v normalno stanje, ko boste tablični računalnik uporabljali v normalni temperaturi.

- Med delovanjem se lahko zaslon LCD segreje. To je normalno in ne pomeni, da je prišlo do okvare.

- Zaslon LCD je izdelan z uporabo tehnologije visoke natančnosti. Vendar pa lahko včasih na zaslonu LCD vidite drobne črne pike in/ali svetle pike (rdeče, modre ali zelene). To je normalen rezultat proizvodnega procesa in ne pomeni okvare.

- Zaslon LCD je narejen iz stekla. Če je steklo poškodovano (počeno itd.), se zaslona ne dotikajte ali ga poskušajte popraviti sami. Z zaslonom LCD ravnajte previdno, saj ga lahko padec ali mehanski sunek poškoduje. Garancija ne zajema škode, ki jo je povzročila stranka z nepravilnim rokovanjem.