Sklicevanje

# Delovanje zaščite pred politjem

## Zaščita pred politjem na tabličnem računalniku

Tablični računalnik je zaščiten pred politjem*1, zaščita je enaka IPX4 (zaščiten je pred politjem vode iz vseh smeri) standarda IEC 60529 (stopnje zaščite (koda IP)), vendar ni popolnoma vodoodporen. Tabličnega računalnika ne uporabljajte v vodi ali ga škropite z vodo.
V primeru neustrezne uporabe lahko v notranjost računalnika pride voda in povzroči ogenj, električni udar ali okvaro.
Pred uporabo tabličnega računalnika morate razumeti naslednja opozorila.
*1 Zaščita pred politjem deluje, če tablični računalnik uporabljate s stojalom, kot je stojalo za tablične računalnike Sony (SGPDS4, naprodaj posebej, ni na voljo v nekaterih državah/regijah) in če so vsi pokrovi ustrezno zaprti.

### Zajete tekočine

- Zaščita pred čisto vodo in vodo iz pipe.

- Ni zaščiten pred drugimi tekočinami (milnica, voda, ki vsebuje detergente ali kopalno sol, šampon, voda iz vrelcev, voda iz bazena, morska voda itd.)

Učinkovitost zaščite pred politjem temelji na meritvah, ki jih je izvedla družba Sony pod pogoji, ki so navedeni zgoraj.
Pomnite, da okvare, nastale zaradi nepravilne uporabe in izpostavljenosti vodi, niso zajete z garancijo.

## Opombe o polnjenju

### Priložen napajalnik AC in kabel USB za več vrat (SGPUC2) nista opremljena z zaščito pred politjem.

Pazite, da napajalnika AC ne polijete ali poškropite z vodo.
Napajalnika AC ne uporabljajte z mokrimi rokami ali ko je tablični računalnik moker. To lahko privede do nevarnosti električnega udara.
Pri polnjenju tabličnega računalnika bodite še posebej pozorni na naslednje:

- Pazite, da mesto, kjer uporabljate napajalnik AC, ni mokro.

- Pred polnjenjem preverite, da tablični računalnik ni moker. Če se tablični računalnik navlaži, obrišite kapljice s suho krpo in ga pustite na sobni temperaturi, dokler ni popolnoma suh; šele nato ga napolnite.

## Bodite previdni pri uporabi tabličnega računalnika v kuhinji ali drugih mestih, kjer je nevarnost politja

### Tabličnega računalnika ne uporabljajte, ko je nanj priklopljen napajalnik AC.

Tablični računalnik naj se napaja samo iz notranje baterije.
Rokovanje z napajalnikom AC z mokrimi rokami ali ko je tablični računalnik moker lahko povzroči nevarnost električnega udara.

### Zaščita pred politjem je učinkovita samo takrat, ko so vsi pokrovi v celoti zaprti.

Pri zapiranju pokrovov pazite, da vanje ne zaprete majhnih tujkov (kot so lasje in pesek). Če pride voda v vtičnico za slušalke , vodo obrišite in pustite tablični računalnik na dobro prezračenem in senčnem mestu, dokler ni popolnoma suh; šele nato ga lahko uporabite.

### Tabličnega računalnika dlje časa ne puščajte v vlažnem prostoru, kot je kopalnica ali savna.

### Tabličnega računalnika ne uporabljajte, ko so nanj priklopljene slušalke ali slušalke z mikrofonom.

### Tabličnega računalnika ne uporabljajte v vodi ali ga škropite z vodo.

Če se tablični računalnik zmoči, ga obrišite z mehko, suho krpo ipd.

### Pazite, da na ali v tablični računalnik ne pridejo tekočine, kot so milnica, šampon, voda, ki vsebuje detergent ali kopalno sol, topla voda iz vrelcev, voda iz bazena ali morska voda. Pazite, v tablični računalnik ne pridejo tujki, kot je pesek ali mulj.

Če tablični računalnik nehote umažete, ga obrišite z mehko, suho krpo. Ne uporabljajte detergentov, kemikalij vlažilnih robčkov.ipd. Tabličnega računalnika ne sušite z vročim zrakom, kot npr. s sušilcem za lase, ga ne dajajte v pečico itd.

### Tabličnega računalnika ne uporabljajte na mestih, kjer ga lahko močno poškropi voda.

Tablični računalnik ni odporen na vodni pritisk. Izpostavljenost tabličnega računalnika visokemu vodnemu pritisku, kot npr. iz pipe ali prhe, lahko privede do okvar.

### Tabličnega računalnika ne izpostavljajte vročini, kot na primer v bližini vroče prhe, sušilca za lase ali štedilnika.

Tablični računalnik ni odporen proti vročini. Tablični računalnik uporabljajte v temperaturnem obsegu od 5°C do 35°C.
Opomba

- Pokrov vmesnika z več vrati je potreben za zagotavljanje zaščite pred politjem. Pokrov vmesnika z več vrati hranite na varnem mestu.

- Tablični računalnik uporabljajte s pritrjenim pokrovom vmesnika z več vrati in pokrovom reže pomnilniške kartice SD. V nasprotnem primeru zaščita pred politjem ne bo učinkovita.

Povezana tema
Deli in kontrolniki