Sklicevanje

# Opombe o uporabi

## Pokrov

- Pokrov reže za pomnilniško kartico SD dobro zaprite.

- Ne odpirajte pokrova vmesnika z več vrati, ko tablični računalnik uporabljate na prostem ali z mokrimi, potnimi ali umazanimi rokami. Če v tablični računalnik vstopi voda ali pesek, lahko to privede do okvare.

- Pokrov vmesnika z več vrati hranite izven dosega majhnih otrok, da preprečite, da bi otroci pokrov pogoltnili.

- Tablični računalnik je zaščiten pred politjem*1, zaščita je enaka IPX4 (zaščiten je pred politjem vode iz vseh smeri) standarda IEC 60529 (stopnje zaščite (koda IP)), vendar ni popolnoma vodoodporen. Tabličnega računalnika ne uporabljajte v vodi ali ga škropite z vodo. V primeru neustrezne uporabe lahko v notranjost računalnika pride voda in povzroči ogenj, električni udar ali okvaro [Podrobnosti].

*1 Zaščita pred politjem je namenjena čisti vodi in vodi iz pipe. Zaščita pred politjem deluje, če tablični računalnik uporabljate s stojalom, kot je stojalo za tablične računalnike Sony (SGPDS4, naprodaj posebej, ni na voljo v nekaterih državah/regijah) in če so vsi pokrovi ustrezno zaprti.

## Nega tabličnega računalnika

- Ohišje očistite z mehko, suho krpo ali krpo, ki je rahlo navlažena z nežno raztopino detergenta. Raztopine detergenta ne uporabljajte za čiščenje zaslona na dotik. Ne uporabljajte abrazivne gobice, čistilnega praška ali topil, kot sta alkohol ali bencin, saj lahko poškodujejo zunanjost tabličnega računalnika.

- Če je tablični računalnik izpostavljen vlagi, kot je dež ali izredna vlažnost, ga obrišite z mehko, suho krpo. Ne sušite ga v pečici ali s sušilcem za lase.

- Lečo vgrajene kamere očistite z mehko krtačko. Če je leča zelo umazana, jo obrišite z mehko, suho krpo. Leče na drgnite, saj je zelo občutljiva na pritiske.

## Okolje uporabe

- Tabličnega računalnika ne puščajte ali uporabljajte na mestih z zelo visoko (okoli 35°C ali več) ali nizko (okoli 5°C ali manj) temperaturo ali v vlažnih prostorih, kot je kopalnica ali savna. Če tablični računalnik uporabljate ali pustite v območjih, ki presegajo zgoraj navedene temperature, se bo tablični računalnik morda sam ugasnil zaradi zaščite notranjega vezja.

- Tabličnega računalnika ne prenašajte neposredno iz mrzlega prostora v topel prostor. Nenadna sprememba temperature povzroča kondenzacijo vlage, ki se lahko pojavi v notranjosti tabličnega računalnika. Če se to zgodi, pred uporabo pustite tablični računalnik na sobni temperaturi, dokler se ne posuši.

## Vzorčni podatki

- V tovarni so bili na tablični računalnik nameščeni vzorčni podatki za brezplačen preskus glasbe, videoposnetkov, fotografij in knjig. Ko vzorčne podatke enkrat izbrišete, jih ni mogoče ponovno obnoviti. Družba Sony vam ne bo zagotovila nadomestnih vzorčnih podatkov.